Δυναστεία Χσιά

Η Δυναστεία Χσιά (ορθή προφορά: Σιά, μονοσύλλαβη λέξη, Ουέιντ-Τζάιλς: Hsia-Ch'ao; IPA: [ɕiâ tʂʰɑ̌ʊ̯]; π. 2070 - 1600 π.Χ.) είναι η πρώτη δυναστεία στην κινέζικη ιστορία. Σύμφωνα με τον θρύλο η δυναστεία ιδρύθηκε από τον θρυλικό Γιου τον ΜεγάλοMungello, David E. όταν ο Σουν, ο τελευταίος από τους 5 αυτοκράτορες, έδωσε στον πρώτο τον θρόνο. Η διάδοχη δυναστεία των Χσιά είναι η Δυναστεία Σανγκ (1600 - 1046 π.Χ.)

Σύμφωνα με την χρονολογία που βασίστηκε σε υπολογισμούς από τον Λιου Τσιν η δυναστεία κυβέρνησε από το 2205 μέχρι το 1766 π.Χ., ενώ ένα άλλο κινεζικό χρονικό αναφέρει ότι η δυναστεία υπήρχε από το 1989 μέχρι το 1558 π.Χ. Σύμφωνα με το χρονολογικό πρότζεκτ Χσιά-Σανγκ-Τζόου οι Χσιά υπήρξαν από το 2070 μέχρι το 1600 π.Χ. Από ένα βιβλίο που μιλάει για την ιστορία της Κίνας προ του 13ου αιώνα π.Χ. μαθαίνουμε ότι την περίοδο των Χσιά έχουμε το πρώτο κινεζικό αλφάβητο.Bagley, Robert. Υπάρχουν αρκετοί αρχαιολόγοι που συνδέουν τους Χσιά με τους αρχαιολογικούς χώρους του πολιτισμού Ερλιτόου.Liu, L.

Κοινωνικοπολιτική δομή
Η δομή του κράτους των Σιά μοιάζει αρκετά με αυτήν του  μυκηναϊκού πολιτισμού. Δηλαδή οι κάτοικοι ήταν οργανωμένοι γύρω από αστικά κέντρα, τα οποία ήταν ημιαυτόνομα. Η διαφορά έγκειται στο ότι στην περίπτωση των Σιά, η εξουσία ήταν αρκετά πιο κεντρικνοποιημένη. Τα αστικά κέντρα, γύρω από τα οποία αναπτύχθηκαν οι Σιά, ήταν εννέα.

Οικονομία
Αγροτική ανάπτυξη
Γενικά, το κράτος των Σιά θεωρείται ότι ήταν ισχυρό. Όπως και η αρχαία Αίγυπτος και άλλοι παρόχθιοι πολιτισμοί, εξελίχθηκε γύρω από τον Κίτρινο Ποταμό και επωφελήθηκε των πολύτιμων πόρων που αυτός χάριζε. Έτσι, εξελίχθηκε σε κράτος κυρίως αγροτικό, πράγμα που αποτελούσε μεγάλο οικονομικό πλεονέκτημα της εποχής. Τα αγροτικά προϊόντα βρίσκονταν σε μεγαλύτερες ποσότητες από ότι τα προϊόντα του κυνηγιού, επομένως το κράτος των Σιά είχε την ευχέρεια να θρέψει περισσότερους ανθρώπους συγκριτικά με τις γειτονικές φυλές. 

Ωστόσο, εξαιτίας του ισχυρά αγροτικού χαρακτήρα της οικονομίας, το κρέας ήταν λιγοστό και συνήθως καταναλωνόταν στα πλαίσια των θυσιών.  Επιπλέον, η κατασκευή αγαθών σε εργαστήρια και το εμπόριο με άλλες φυλές γνώρισε άνθιση. 

Οι Κινέζοι παρέμειναν για χιλιετίες αγροτικός λαός με σταθερή εγκατάσταση, σε αντίθεση με διάφορες, κατά καιρούς γειτονικές, φυλές, όπως οι Ούννοι, οι Γιούε Τζι, οι Τουρκομάνοι ή οι Μογγόλοι, οι οποίες υιοθέτησαν κατά βάση νομαδικό τρόπο ζωής σε μεγάλο μέρος της ιστορίας τους. Ταυτόχρονα, ο σχετικά πλούσιος αυτός αγροτικός πολιτισμός δεχόταν επιθέσεις από διάφορες νομαδικές φυλές -φαινόμενο που δεν έπαψε να επαναλαμβάνεται για πολλούς αιώνες στην κινεζική ιστορία.

Τεχνολογία
Χαλκουργία
Στην θέση Ερλιτόου ανασκάφηκαν πολλά μεταλλικά θραύσματα, πράγμα που δεικνύει ότι κατά την βασιλεία των Σιά υπήρχε αρκετά ανεπτυγμένη και διαδεδομένη η τεχνική της χαλκουργίας.  

Εγγειοβελτιωτικά έργα
Εξαιτίας των πλημμυρίδων του ποταμού, οι Σιά φαίνεται ότι ανέπτυξαν ορισμένες τεχνικές αποξήρανσης και εκτροπής των ρευμάτων του Κίτρινου Ποταμού. Αυτές οι τεχνικές άφησαν το αποτύπωμά τους και σε διάφορους μύθους της εποχής, όπως ο μύθος που ονομάζεται "Ο έλεγχος των πλημμυρών από τον μεγάλο Γιού".

Οδοποιία
Στο έργο του "Ιστορικές καταγραφές", ο ιστορικός Σίμα Τσιεν αναφέρει ότι κατά την διάρκεια της βασιλείας των Σιά διανοίχθηκαν και στρώθηκαν δρόμοι που συνέδεαν τις εννέα πόλεις της αυτοκρατορίας.  Traditional texts record that the transport system of the Xia clan extended at least 500600 li horizontally and 300400 li vertically. Πρέπει να σημειωθεί ότι τα έργα οδοποιίας δεν είναι καθολικό φαινόμενο των πολιτισμών της εποχής.

Ονομασία
Η δυναστεία έλκει την ονομασία της από την ομώνυμη γεωγραφική περιοχή γύρω από την μεσαία και κάτω ροή του  Κίτρινου Ποταμού. Ο όρος αυτός, σε συνδυασμό με τον  γεωγραφικό όρο Χουά (华 huá) έφτιαξε το εθνικό προσηγορικό huá xià (华夏), πράγμα που αποτελεί έως τις ημέρες μας εθνικό προσηγορικό των Κινέζων.

Ιστορικότητα
Τα αρχαιολογικά ευρήματα του πολιτισμού των Σιά είναι πολυάριθμα, και μαρτυρούν ότι ο κινεζικός πολιτισμός ήταν αρκετά ανεπτυγμένος ήδη σε αυτήν την μακρινή εποχή. Ωστόσο, η ιστορικότητα της ίδιας της δυναστείας αποτελεί ακόμα και σήμερα αντικείμενο ερευνών, καθώς σε αυτές τις εποχές η ιστορία αναμιγνύεται με τον μύθο. Ερευνητικό πρόβλημα δεν αποτελεί μόνον η ύπαρξη ορισμένων ηγεμόνων, αλλά και το διάστημα της βασιλείας τους. Τα πράγματα γίνονται ακόμα πιο περίπλοκα, αφού κάποιες ιστορικές καταγραφές μιλάνε για περιστασιακές διακοπές της βασιλείας ορισμένων ηγεμόνων των Σιά.

 Παραπομπές 

Εξωτερικοί σύνδεσμοι


Κατηγορία:Πρώην κράτη της Ασίας
Χσια
Χσια
Κατηγορία:Ιστορία της Κίνας